Държавен вестник, бр. 11, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  11
1.4. Дейностите в интензивните кардиологич­
ни отделения/сектори изискват поддържане на 
постоянна готовност за осъществяване на: мони­
ториране на жизнените функции на пациентите 
по време на интензивното лечение, извършване 
на кардиопулмонална ресусцитация, интензивно 
лечение в тесен смисъл. 
2. Структура
2.1. Общи изисквания към мястото за осъщест­
вяване на дейността:
2.1.1. отделението/секторът за интензивно кар­
диологично лечение е разположено на специално 
обособена територия в рамките на самостоятелната 
клиника/отделение по кардиология с ограничен 
достъп за немедицински лица;
2.1.2. при създаване на отделението/сектора 
трябва да се има предвид принципа за близко тери­
ториално разположение до останалите структурни 
звена на клиниката/отделението по кардиология 
и особено до общото кардиологично отделение и 
до звената за интервенционално лечение;
2.1.3. структурата за интензивно кардиологично 
лечение трябва да има приоритетен достъп до 
всички звена в болницата, свързани с нейната 
дейност – звената за анестезия и интензивно 
лечение, лабораторните звена, хирургическите 
звена, звената за образна диагностика, звената за 
неинвазивна образна диагностика.
2.2. Специфични елементи на структурата:
2.2.1. Централна зала, като:
2.2.1.1. залата разполага с централен контролен 
пулт за лекари и сестри за директен визуален и 
комуникационен контрол;
2.2.1.2. залата е изложена на пряка дневна 
светлина; 
2.2.1.3. площта на залата е най-малко 2,5 пъти 
по-голяма от площта, заета от местата за провеж­
дане на интензивно лечение (интензивните легла), 
включително и принадлежащата към тях площ;
2.2.2. места за провеждане на интензивно ле­
чение – интензивни легла, като:
2.2.2.1. максималният брой легла за оптимално 
функциониране е 10, а минималният брой легла – 6; 
2.2.2.2. разположението на леглата за интен­
зивно кардиологично лечение трябва да осигурява 
достъп до главата и шията на пациента, до при­
лежащата апаратура, до изводи на електрическа 
и газова инсталация; свободната площ за преми­
наване между отделните места при провеждане 
на интензивно лечение не може да е по-малка от 
2,0 кв.м; площ­та, принадлежаща към леглото за 
интензивно лечение, да не е по-малка от 10 кв.м;
2.2.3. манипулационно помещение;
2.2.4. лекарски кабинет;
2.2.5. санитарен възел за персонала, отделен 
от този за пациентите;
2.2.6. други общи помещения – складове, кух­
ненски бокс, помещение за апаратура, помещения 
за обработка на материали.
3. Изисквания
3.1. Оборудване при интензивните легла:
3.1.1. леглата в отделението/сектора, които са 
основното място за извършване на интензивно 
лечение, трябва да са подвижни (на колела), с 
възможности за чупещи се сегменти, за движения 
нагоре-надолу и за сваляне на горната половина 
на тялото на пациента; 
3.1.2. специализираното легло има твърда 
подложка, позволяваща ефективно извършване 
на външна компресия/декомпресия на сърцето;
3.1.3. всяко легло е оборудвано с изводи на 
електрическата инсталация и инсталации за меди­
цински газове (кислород под налягане) и с пряк 
достъп до комуникационна/алармена система;
3.1.4. до леглото за интензивно лечение има 
поне 10 заземени електрически извода, най-малко 
един извод за инсталация за сгъстен въздух; 
3.1.5. необходими са съоръжения за поставяне 
около леглото на следната апаратура – монитори, 
система за подаване на кислород, инфузионна 
техника, като монтажът е извършен така, че да 
не отнема от свободната площ около леглото;
3.1.6. леглата са осигурени с подвижни пре­
гради между тях.
3.2. Инсталации и съоръжения в отделението:
3.2.1. електрозахранване с двойно осигуряване 
(аварийно захранване);
3.2.2. аспирационна система;
3.2.3. инсталация за сгъстен въздух;
3.2.4. система за поддържане на аспирационни 
дренажи;
3.2.5. водоснабдяване и канализация;
3.2.6. препоръчително е да има отделен извод 
за хемодиализиране.
3.3. Специфично оборудване:
3.3.1. специфично оборудване на интензивно 
кардиологично отделение от клиника/отделение 
по кардиология ниво ІІ: 
3.3.1.1. монитори и мониторен модул към цен­
трална мониторна станция – контрол на ритъма, 
АН, хемодинамика и други витални параметри 
за всяко легло;
3.3.1.2. апарати за изкуствена белодробна вен­
тилация (респиратори) – 1 апарат на 3 – 4 легла;
3.3.1.3. синхронизирани дефибрилатори – ми­
нимум 2 броя за 10 легла;
3.3.1.4. сетове за временно пейсиране на сър­
дечната дейност:
3.3.1.4.1. електрокардиостимулатор за трансве­
нозно пейсиране и погасяваща стимулация – 2 
броя за 10 легла;
3.3.1.5. мобилен рентгенов апарат (собствен 
или на болничното заведение);
3.3.1.6. перфузори, инфузомати, стойки за ин­
фузомати – с разчет за 2 – 5 постоянни инфузии 
на пациент;
3.3.1.7. ехокардиограф със сонда за трансезо­
фагеално изследване;
3.3.1.8. препоръчително е да има електрод за 
трансезофагеална електрокардиограма;
3.3.1.9. реанимационна количка, която съдържа 
набор за спешна реанимация и интубация;
3.3.1.10. лекарствени шкафове, лекарствен 
хладилник;
3.3.1.11. сет за перикардиоцентеза и торако­
центеза;
3.3.1.12. ЕКГ апаратура – 3-, 6- или 12-канални 
апарати, 2 броя;